MADONAS NOVADA PAŠVALDĪBA

**ANDREJA EGLĪŠA ĻAUDONAS PAMATSKOLA**

Reģ.Nr. 40900007078

Adrese Skolas iela 2, Ļaudona, Ļaudonas pagasts, Madonas novads, LV-4862

Tālrunis 26532395, e-pasts laudonasskola@madona.edu.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

APSTIPRINĀTS

ar Andreja Eglīša Ļaudonas pamatskolas direktora G.Lazda 2025.gada 1.septembra rīkojumu 1-8/25/6

# IEKŠĒJIE NOTEIKUMI

Madonas novada Ļaudonas pagastā

01.09.2025. Nr. 1-3.1/25/4

# Mācību metodiskās jomas reglaments

*Izdoti saskaņā ar Vispārējās izglītības likuma*

*10.panta trešās daļas 2.punktu.*

**I. Vispārīgie noteikumi**

1. Andreja Eglīša Ļaudonas pamatskolā mācību metodiskās jomas izveidotas pedagogu un administrācijas atbalstam
* skolas darba plānošanā un pašvērtēšanā,
* aktuālo pedagoģisko un metodisko jautājumu izskaidrošanā,
* pedagoģiskās pieredzes popularizēšanā,
* mācību un audzināšanas darba kvalitātes paaugstināšanā,
* pedagogu sadarbības veicināšanā skolas ietvaros.
1. Andreja Eglīša Ļaudonas pamatskolā darbojas šādas mācību metodiskās jomas:

2.1. sākumskolas mācību metodiskā joma,

2.2. 4.-9.klašu metodiskā mācību joma,

2.3. klašu audzinātāju metodiskā mācību joma.

1. Mācību metodiskās jomas var ierosināt lēmumu projektus pedagoģiskajai padomei apstiprināšanai.

**II. Mācību metodisko jomu darbības mērķis un uzdevumi**

4. Mācību metodisko jomu darbības mērķis ir pedagogu izaugsmes sekmēšana un pedagoģiskās meistarības līmeņa paaugstināšana, lai realizētu valsts izglītības standartu un skolas izglītības programmas.

5. Mācību metodisko jomu uzdevumi:

5.1. veicināt pedagogu darba kvalitātes paaugstināšanos un  savstarpējo sadarbību, sniedzot nepieciešamo atbalstu;

5.2. veicināt izglītojamo mācību rezultātu paaugstināšanos, balstoties uz mācīšanas, mācīšanās un audzināšanas procesā gūtajiem datiem.

**III. Mācību metodisko jomu darbības organizēšana**

6. Mācību metodisko jomu vadītājus ar rīkojumu nosaka skolas direktors.

     7.  Mācību metodisko jomu darbu organizē un uzrauga direktora vietnieks izglītības  jomā.

     8. Mācību metodisko jomu darbā piedalās attiecīgās mācību jomas  mācību priekšmetu pedagogi.

     9. Galvenās darba formas ir: apspriedes, informatīvās sanāksmes, individuālās sarunas, projekti, mācību procesa vērošana un analīze.

1. Mācību metodisko jomu darba galvenie virzieni:

10.1. veicināt pedagogu profesionālo pilnveidi un tālākizglītību;

10.2. veicināt sadarbību starp mācību priekšmetu pedagogiem;

10.3. regulāri informēt pedagogus par aktualitātēm mācību procesā;

10.4. apspriest un analizēt piedāvātos mācību materiālus, izvēloties piemērotākos un ievērojot pēctecību;

10.5. apspriest un  saskaņot mācību jomu programmu tematisko plānojumu  veiksmīgākai mācību satura apguvei;

10.6. izstrādāt un realizēt darba plānu mācību gadam, atbilstoši kārtējā mācību gada skolas darba mērķiem un izvirzītajām prioritātēm;

10.7. popularizēt labāko pedagogu pieredzi;

10.8. veicināt  pasākumu/projektu organizēšanu mācību jomu kolēģijas ietvaros un sadarbojoties ar citu jomu  kolēģijām;

10.9. plānot un nodrošināt savstarpējo stundu apmeklēšanas un analīzes sistemātisku norisi mācību jomu kolēģiju ietvaros;

10.10. piedalīties skolas mācību un audzināšanas darba analīzē, pašvērtēšanā un plānošanā;

10.11. mācību metodisko jomu sanāksmes notiek ne retāk kā vienu reizi mēnesī, saskaņā ar darba plānu;

10.12. sanāksmes protokolē, fiksējot dalībniekus, izskatāmos jautājumus un pieņemtos lēmumus.

**IV. Mācību metodiskās jomas vadītāja pienākumi un tiesības**

11. Organizēt un vadīt mācību metodiskās jomas darbu.

12. Plānot mācību metodiskās jomas darbu mācību gadam.

13. Ne retāk kā vienu reizi mēnesī organizēt mācību jomas metodiskās komisijas sanāksmi par aktuāliem mācību procesa, metodiskiem jautājumiem.

14. Veikt izglītojošu un metodisku darbu ar jaunajiem skolotājiem.

15. Toleranti risināt mācību metodiskās jomas iekšējās problēmas.

16. Saņemt konsultāciju neskaidros jautājumos no skolas vadības un Madonas novada mācību priekšmetu metodiskās apvienības.

**V. Noslēguma jautājumi**

 17. Skolas direktors ar ikreizēju rīkojumu ir tiesīgs regulēt jautājumus, kas nav atrunāti šajā reglamentā.

18. Izglītības iestādes vadītājs ir tiesīgs lemt par samaksu MMJ vadītājiem kā par papildus

darbu.

19. Atzīt par spēku zaudējušu  Andreja Eglīša Ļaudonas pamatskolas  01.09.2022. iekšējos noteikumus Nr.1-3.1/22/11 “Mācību metodiskās jomas reglaments”.

Direktors G.Lazda